ระเบียบกรมสรรพสามิตระเบียบกรมสรรพสามิตว่าด้วยการยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าพ.ศ.๒๕๕๓[๑] อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ. ๒๕๕๐ประกอบกับ ข้อ ๑ ข้อ ๒ ข้อ ๓ ข้อ ๔ ข้อ ๕ ข้อ ๗ ข้อ ๘ ข้อ ๙ ข้อ ๑๒ และข้อ ๑๕ แห่งกฎกระทรวงกำหนดหลักเกณฑ์วิธีการและเงื่อนไขในการยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๔๕ ออกตามความในมาตรา ๑๐๑ ทวิ แห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๓) พ.ศ. ๒๕๔๓อธิบดีกรมสรรพสามิตจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกรมสรรพสามิตว่าด้วยการยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าพ.ศ. ๒๕๕๓ข้อ ๒ระเบียบนี้ให้ใช้บังคับตั้งแต่วันถัดจากวันออกระเบียบเป็นต้นไปข้อ ๓สินค้าที่นำมาใช้เป็นวัตถุดิบหรือส่วนประกอบในการผลิตสินค้าที่จะได้รับการยกเว้นภาษีตามมาตรา๑๐๑ ทวิ ต้องมีลักษณะดังต่อไปนี้๓.๑ เป็นสินค้าของผู้มีหน้าที่เสียภาษีตามข้อ ๔๓.๒ เป็นสินค้าประเภทหรือชนิดตามข้อ ๔ข้อ ๔ผู้มีหน้าที่เสียภาษีที่ประสงค์จะขอยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าตามมาตรา๑๐๑ ทวิ ต้องมีคุณสมบัติดังต่อไปนี้๔.๑ เป็นผู้ประกอบอุตสาหกรรมหรือผู้นำเข้าตามกฎหมายว่าด้วยภาษีสรรพสามิต๔.๒ เป็นนิติบุคคลที่ตั้งขึ้นตามกฎหมายไทย๔.๓ มีทุนจดทะเบียนตามประเภทของสินค้า ดังนี้(๑) ประเภทสินค้าน้ำมันและผลิตภัณฑ์น้ำมันต้องมีทุนจดทะเบียนที่ชำระแล้วไม่ต่ำกว่า ๑๐,๐๐๐,๐๐๐ บาท(๒) ประเภทสินค้ารถยนต์ต้องมีทุนจดทะเบียนที่ชำระแล้วไม่ต่ำกว่า ๑,๐๐๐,๐๐๐ บาท(๓) ประเภทสินค้าเครื่องปรับอากาศต้องมีทุนจดทะเบียนที่ชำระแล้วไม่ต่ำกว่า ๑๕,๐๐๐ บาท(๔) ประเภทสินค้าแบตเตอรี่ต้องมีทุนจดทะเบียนที่ชำระแล้วไม่ต่ำกว่า ๑๐,๐๐๐ บาท(๕) สินค้าอื่น ๆ นอกจาก (๑) (๔) ต้องมีทุนจดทะเบียนที่ชำระแล้วไม่ต่ำกว่า ๕๐,๐๐๐ บาทข้อ ๕ให้ผู้มีหน้าที่เสียภาษีตามข้อ ๔ที่ประสงค์จะขอยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าตามมาตรา๑๐๑ ทวิ ยื่นคำขออนุมัติต่อสรรพสามิตพื้นที่แห่งท้องที่ที่โรงอุตสาหกรรมหรือด่านศุลกากรที่มีการนำเข้านั้นตั้งอยู่แล้วแต่กรณี ตามแบบ ภษ. 01-29/1 พร้อมหลักฐานที่ระบุในคำขอโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ภษ. 01-29/1ด้วยเมื่อได้รับอนุมัติแล้วให้ผู้มีหน้าที่เสียภาษีตามวรรคหนึ่งวางหลักประกันค่าภาษีเป็นเงินสด พันธบัตรรัฐบาล พันธบัตรขององค์การรัฐบาลหรือหนังสือสัญญาค้ำประกันของธนาคารตามแบบท้ายระเบียบนี้ ตามหลักเกณฑ์ดังต่อไปนี้(๑) สินค้าน้ำมันและผลิตภัณฑ์น้ำมันวงเงินประกันค่าภาษีจำนวนร้อยละ ๑๐ ของยอดค่าภาษีเฉลี่ยในระยะ ๖ เดือนที่ล่วงมาแล้ว แต่ไม่เกิน ๑,๐๐๐,๐๐๐ บาท(๒) สินค้ารถยนต์ วงเงินประกันค่าภาษีจำนวนร้อยละ๑๐ ของยอดค่าภาษีเฉลี่ยในระยะ ๖ เดือน ที่ล่วงมาแล้ว แต่ไม่เกิน ๑,๐๐๐,๐๐๐ บาท(๓) สินค้าเครื่องปรับอากาศวงเงินประกันค่าภาษีจำนวนร้อยละ ๑๐ ของยอดค่าภาษีเฉลี่ยในระยะ ๖ เดือนที่ล่วงมาแล้ว แต่ไม่เกิน ๑๐๐,๐๐๐ บาท(๔) สินค้าแบตเตอรี่วงเงินประกันค่าภาษีจำนวนร้อยละ ๑๐ ของยอดค่าภาษีเฉลี่ยในระยะ ๖ เดือนที่ล่วงมาแล้ว แต่ไม่เกิน ๑๐,๐๐๐ บาท(๕) สินค้าอื่น ๆ นอกจาก (๑) (๔) วงเงินประกันค่าภาษีจำนวนร้อยละ ๑๐ ของยอดค่าภาษีเฉลี่ยในระยะ๖ เดือน ที่ล่วงมาแล้ว แต่ไม่เกิน ๑๐,๐๐๐ บาทกรณีที่ยังไม่เคยมีการนำสินค้าออกจากโรงอุตสาหกรรมหรือคลังสินค้าทัณฑ์บนให้เจ้าพนักงานสรรพสามิตกำหนดวงเงินประกันค่าภาษีได้ตามความเหมาะสมและเมื่อได้มีการนำสินค้าออกจากโรงอุตสาหกรรมหรือคลังสินค้าทัณฑ์บนครบ ๖ เดือนแล้วให้กำหนดวงเงินประกันใหม่โดยใช้หลักเกณฑ์ตามวรรคสองหลักประกันค่าภาษีที่วางไว้ตามวรรคสามให้ถือว่าเป็นการวางประกันค่าภาษีในการขอยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าครั้งต่อไปโดยให้มีกำหนดระยะเวลา๑ ปี นับแต่วันที่วางประกันค่าภาษีในครั้งแรกข้อ ๖ก่อนนำสินค้าที่ขอยกเว้นภาษีออกจากโรงอุตสาหกรรมหรือก่อนขนสินค้าออกจากอารักขาของศุลกากรให้ผู้มีหน้าที่เสียภาษีที่ได้รับอนุมัติตามข้อ ๕ แจ้งเจ้าพนักงานสรรพสามิต ณสถานที่ตามข้อ ๕ ตามแบบ ภษ. 01-29/1 กโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ผู้อำนวยการสำนักมาตรฐานและพัฒนาการจัดเก็บภาษี๑ หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณีจะสั่งให้ตรวจสอบสินค้าที่ได้รับยกเว้นภาษีทางเอกสารหรือโดยวิธีการอื่นแทนก็ได้เมื่อได้ตรวจสอบความถูกต้องของสินค้าที่ได้รับยกเว้นภาษีแล้วให้เจ้าพนักงานสรรพสามิตประทับตราหรือเครื่องหมายเพื่อแสดงว่าเป็นสินค้าที่ได้รับยกเว้นภาษีแต่ถ้าโดยสภาพของสินค้านั้นไม่อาจกระทำการดังกล่าวได้ให้ผู้อำนวยการสำนักมาตรฐานและพัฒนาการจัดเก็บภาษี ๑หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณีสั่งให้ดำเนินการอื่นใดตามที่เห็นสมควรเพื่อแสดงให้ทราบว่าเป็นสินค้าเช่นว่านั้นในกรณีเป็นสินค้าน้ำมันและผลิตภัณฑ์น้ำมันก่อนนำสินค้าที่ขอยกเว้นภาษีออกจากโรงอุตสาหกรรมหรือก่อนขนสินค้าออกจากอารักขาของศุลกากรให้ผู้มีหน้าที่เสียภาษีที่ได้รับอนุมัติตามข้อ ๕แจ้งให้เจ้าพนักงานสรรพสามิตที่อยู่ประจำโรงอุตสาหกรรมหรือเจ้าพนักงานสรรพสามิต ณสถานที่ตามข้อ ๕ แล้วแต่กรณี ตามแบบ ภษ. 01-29/1 กโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต เพื่อทำการตรวจสอบความถูกต้องและผนึกดวงตรากรมสรรพสามิตที่ท่อทางรับ-จ่ายของยานพาหนะที่ใช้ขนส่งก่อนพร้อมให้ระบุหมายเลขดวงตรากรมสรรพสามิตในแบบภษ. 01-29/1 กในกรณีที่ผู้มีหน้าที่เสียภาษีที่ได้รับอนุมัติตามข้อ๕ นำสินค้าที่ได้รับยกเว้นภาษีออกจากโรงอุตสาหกรรมหรือออกจากอารักขาของศุลกากรไม่ตรงกับที่ผ่านการตรวจสอบและนับจำนวนหรือปริมาณตามวรรคหนึ่งให้ผู้มีหน้าที่เสียภาษีดังกล่าวชี้แจงเหตุผลประกอบ ทั้งนี้ให้ได้รับยกเว้นภาษีเฉพาะตามจำนวนหรือปริมาณที่นำออกจากโรงอุตสาหกรรมหรืออารักขาของศุลกากรตามที่ตรวจสอบได้จริงแต่ไม่เกินจำนวนหรือปริมาณที่ระบุไว้ในคำขอตามข้อ ๕เมื่อตรวจสอบและนับจำนวนหรือปริมาณสินค้าที่ได้รับการยกเว้นภาษีเสร็จแล้วให้เจ้าพนักงานสรรพสามิตตามวรรคหนึ่งบันทึกผลการตรวจตามแบบภษ. 01-29/1 ก ไว้เป็นหลักฐานเพื่อให้ผู้มีหน้าที่เสียภาษีใช้เป็นเอกสารกำกับการขนสินค้าและให้สำเนาส่งไปยังสรรพสามิตพื้นที่ที่อนุมัติให้ยกเว้นภาษีตามข้อ๕ เพื่อเป็นหลักฐานในการตรวจสอบข้อ ๗การขนสินค้าที่ได้รับยกเว้นภาษีออกจากโรงอุตสาหกรรมหรือออกจากอารักขาของศุลกากรให้ผู้มีหน้าที่เสียภาษีที่ได้รับอนุมัติตามข้อ ๕ ใช้เอกสารตามแบบ ภษ. 01-29/1 ก ซึ่งเจ้าพนักงานสรรพสามิตได้ลงนามเรียบร้อยแล้วกำกับไปกับสินค้าดังกล่าวด้วยสำหรับการขนน้ำมันและผลิตภัณฑ์น้ำมันทางท่อเมื่อเจ้าพนักงานดำเนินการตรวจสอบจำนวนหรือปริมาณในแต่ละวันเรียบร้อยแล้วให้ผู้มีหน้าที่เสียภาษีที่ได้รับอนุมัติตามข้อ ๕ ส่งแบบ ภษ. 01-29/1 กให้เจ้าพนักงานสรรพสามิตที่อยู่ประจำโรงอุตสาหกรรมที่จะนำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าในโรงอุตสาหกรรมตามข้อ๑๑ ทราบทันทีในกรณีที่ผู้มีหน้าที่เสียภาษีที่ได้รับอนุมัติตามข้อ๕ ไม่ปฏิบัติตามวรรคหนึ่งหรือวรรคสองให้ถือว่าสินค้านั้นไม่ได้รับการยกเว้นภาษีข้อ ๘ถ้าปรากฏว่าสินค้าที่ได้ขอรับยกเว้นภาษีสูญหายหรือขาดจำนวนไปในระหว่างการขนให้ผู้มีหน้าที่เสียภาษีที่ได้รับอนุมัติตามข้อ ๕ชำระภาษีสำหรับสินค้าตามประเภทหรือชนิดและจำนวนหรือปริมาณที่สูญหายหรือขาดไปในอัตราภาษีที่ใช้บังคับอยู่ณ วันที่ความรับผิดในอันจะต้องเสียภาษีเกิดขึ้นเว้นแต่จะพิสูจน์ต่อสรรพสามิตพื้นที่ที่อนุมัติให้ยกเว้นภาษีตามข้อ ๕ได้ว่าสินค้านั้นได้สูญหายหรือขาดจำนวนไปเพราะเหตุสุดวิสัยหรือมีเหตุอันสมควรในกรณีที่สินค้าที่ได้รับยกเว้นภาษีเป็นน้ำมันและผลิตภัณฑ์น้ำมันหากความแตกต่างของปริมาณน้ำมันและผลิตภัณฑ์น้ำมันที่ขอยกเว้นภาษีเปรียบเทียบกับปริมาณน้ำมันและผลิตภัณฑ์น้ำมันที่ตรวจวัดได้จากโรงอุตสาหกรรมที่นำน้ำมันและผลิตภัณฑ์น้ำมันนั้นมาใช้เป็นวัตถุดิบหรือส่วนประกอบในการผลิตน้ำมันหรือผลิตภัณฑ์น้ำมันประเภทหรือชนิดเดิมหรืออีกประเภทหรืออีกชนิดหนึ่งหรือเปรียบเทียบกับปริมาณน้ำมันหรือผลิตภัณฑ์น้ำมันที่วัดได้จากโรงอุตสาหกรรมที่นำน้ำมันและผลิตภัณฑ์น้ำมันนั้นมาใช้เป็นวัตถุดิบหรือส่วนประกอบในการผลิตน้ำมันหรือผลิตภัณฑ์น้ำมันเพื่อการส่งออกแล้วแต่กรณี มีความแตกต่างกันเกินกว่าร้อยละ ๐.๕ให้ผู้มีหน้าที่เสียภาษีที่ได้รับอนุมัติตามข้อ ๕ชำระภาษีสำหรับส่วนที่แตกต่างดังกล่าวเว้นแต่จะพิสูจน์ต่อสรรพสามิตพื้นที่ที่อนุมัติให้ยกเว้นภาษีตามข้อ ๕ได้ว่าสินค้านั้นได้สูญหายหรือจำนวนหรือปริมาณขาดไปเพราะเหตุสุดวิสัยหรือมีเหตุผลอันสมควรข้อ ๙ให้ผู้มีหน้าที่เสียภาษีที่ได้รับอนุมัติตามข้อ๕ จัดทำบัญชีประจำวันแสดงการผลิตและการจำหน่าย ตามแบบ ภษ.03-06หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี ๑หรือผู้อำนวยการสำนักมาตรฐานและพัฒนาการจัดเก็บภาษี ๒ ตามสินค้าที่อยู่ในความดูแลรับผิดชอบแล้วแต่กรณี และจัดทำงบเดือนแสดงรายการเกี่ยวกับวัตถุดิบการผลิต การจำหน่ายและยอดคงเหลือสินค้า ตามแบบ ภษ. 01-42หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี ๑หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณีโดยให้ยื่นบัญชีประจำวันและงบเดือนดังกล่าวต่อสรรพสามิตพื้นที่แห่งท้องที่ที่โรงอุตสาหกรรมหรือด่านศุลกากรที่มีการนำเข้านั้นตั้งอยู่ภายในวันที่สิบห้าของเดือนถัดจากเดือนที่ความรับผิดในอันจะต้องเสียภาษีเกิดขึ้นโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ๑๐ผู้ประกอบอุตสาหกรรมใดที่จะนำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าตามมาตรา๑๐๑ ทวิ จะต้องทำสัญญาตามแบบท้ายระเบียบนี้ไว้กับกรมสรรพสามิตว่าจะให้เบี้ยปรับตามสัญญาเท่ากับจำนวนเงินค่าภาษีนับแต่วันที่ความรับผิดในอันจะต้องเสียภาษีเกิดขึ้น ในกรณีดังต่อไปนี้๑๐.๑นำไปใช้นอกเหนือจากการนำมาใช้เป็นวัตถุดิบหรือส่วนประกอบในการผลิต๑๐.๒ สูญหาย หรือจำนวนหรือปริมาณขาดไปในระหว่างการเก็บรักษาในการนี้กรมสรรพสามิตโดยสรรพสามิตพื้นที่มีอำนาจลงนามในหนังสือสัญญาของผู้ประกอบอุตสาหกรรมที่จะให้เบี้ยปรับให้ผู้ประกอบอุตสาหกรรมตามวรรคหนึ่งยื่นสูตรการผลิตตามแบบท้ายระเบียบนี้ต่อเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ก่อนการผลิตโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต เพื่อให้สรรพสามิตพื้นที่พิจารณาอนุมัติสูตรการผลิตดังกล่าวในกรณีที่ผู้ประกอบอุตสาหกรรมที่จะนำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าได้รับอนุมัติสูตรการผลิตแล้วให้สูตรการผลิตนั้นใช้ได้ต่อไปโดยให้ถือว่าได้รับอนุมัติสูตรการผลิตสำหรับการผลิตในครั้งต่อไปเว้นแต่ในกรณีที่มีการเปลี่ยนแปลงสูตรการผลิตผู้ประกอบอุตสาหกรรมจะต้องปฏิบัติให้เป็นไปตามที่กำหนดในวรรคสามข้อ ๑๑เมื่อได้รับอนุมัติสูตรการผลิตจากสรรพสามิตพื้นที่แล้วให้ผู้ประกอบอุตสาหกรรมที่จะนำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าในโรงอุตสาหกรรมของตนแจ้งเจ้าพนักงานสรรพสามิตแห่งท้องที่ที่โรงอุตสาหกรรมตั้งอยู่ตามแบบ ภษ.01-29/1 ข โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต วรรคสี่เพื่อทำการตรวจสอบจำนวนหรือปริมาณน้ำมันหรือผลิตภัณฑ์น้ำมันที่ได้รับยกเว้นภาษีก่อนรับเข้าในโรงอุตสาหกรรมของตนโดยก่อนทำลายจะต้องตรวจสอบว่ามีสภาพผิดปกติหรือไม่หากปรากฏว่ามีสภาพผิดปกติให้รายงานต่อสรรพสามิตพื้นที่ที่อนุมัติให้ยกเว้นภาษีตามข้อ๕ ทราบทันทีเมื่อเจ้าพนักงานได้ตรวจสอบและนับจำนวนหรือปริมาณสินค้าตามวรรคหนึ่งหรือวรรคสองแล้ว ให้ส่งสำเนาแบบ ภษ.01-29/1 ๑ ขให้สรรพสามิตพื้นที่ที่อนุมัติให้ยกเว้นภาษี ตามข้อ ๕ ทราบทันทีข้อ ๑๒ผู้ประกอบอุตสาหกรรมที่นำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าในโรงอุตสาหกรรมของตนจะต้องนำสินค้าที่ผลิตได้นั้นออกจากโรงอุตสาหกรรมของตนภายในสามสิบวันนับแต่วันที่ความรับผิดในอันจะต้องเสียภาษีของสินค้าที่นำมาใช้เป็นวัตถุดิบหรือส่วนประกอบในการผลิตสินค้าเกิดขึ้นในกรณีที่นำสินค้าที่ผลิตได้ตามวรรคหนึ่งไปเก็บไว้ในคลังสินค้าทัณฑ์บนต้องนำสินค้านั้นออกจากคลังสินค้าทัณฑ์บนภายในสามสิบวันนับแต่วันที่ความรับผิดในอันจะต้องเสียภาษีของสินค้าที่นำมาใช้เป็นวัตถุดิบหรือส่วนประกอบในการผลิตสินค้าเกิดขึ้นหากไม่สามารถนำสินค้าดังกล่าวมาใช้ผลิตสินค้าได้ภายในกำหนดเวลาตามวรรคหนึ่งหรือไม่สามารถนำออกจากคลังสินค้าทัณฑ์บนได้ภายในกำหนดเวลาตามวรรคสองให้ผู้มีหน้าที่เสียภาษีที่ได้รับอนุมัติตามข้อ๕ชำระภาษีสำหรับสินค้าที่ขอยกเว้นภาษีนับแต่วันที่ความรับผิดในอันจะต้องเสียภาษีของสินค้าที่นำมาใช้เป็นวัตถุดิบหรือส่วนประกอบในการผลิตสินค้าเกิดขึ้นข้อ ๑๓ในกรณีการขนส่งน้ำมันหรือผลิตภัณฑ์น้ำมันทางท่อหากไม่สามารถนำมาใช้เป็นวัตถุดิบหรือส่วนประกอบในการผลิตน้ำมันและผลิตภัณฑ์น้ำมันภายในกำหนดเวลาตามข้อ ๑๒ ให้ผู้มีหน้าที่เสียภาษีที่ได้รับอนุมัติตามข้อ ๕ชำระภาษีสำหรับน้ำมันหรือผลิตภัณฑ์น้ำมันดังกล่าวนับแต่วันที่ความรับผิดในอันจะต้องเสียภาษีของน้ำมันหรือผลิตภัณฑ์น้ำมันที่นำมาใช้เป็นวัตถุดิบหรือส่วนประกอบในการผลิตน้ำมันหรือผลิตภัณฑ์น้ำมันเกิดขึ้นในแต่ละวันข้อ ๑๔ผู้ประกอบอุตสาหกรรมที่นำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าต้องแจ้งรายละเอียดเกี่ยวกับการรับ-จ่ายสินค้าที่ได้รับยกเว้นภาษีที่นำไปใช้เป็นวัตถุดิบในการผลิตตามแบบภษ.01-29/1 ค พร้อมกับการยื่นแบบรายการภาษีและชำระภาษีหรือพร้อมกับการขอยกเว้นภาษีหรือคืนภาษีในกรณีส่งสินค้าออกนอกราชอาณาจักรตามมาตรา ๑๐๐โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต เพื่อให้เจ้าพนักงานสรรพสามิตตรวจสอบความถูกต้องให้ผู้ประกอบอุตสาหกรรมที่นำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าจัดทำบัญชีประจำวันตามแบบ ภษ.01-29/1ค หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี๑ หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณีและจัดทำงบเดือนแสดงรายการเกี่ยวกับสินค้าที่ได้รับยกเว้นภาษีดังกล่าวตามแบบ ภษ.01-29/1 งหรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี ๑หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณี โดยให้ยื่นแบบ ภษ. 01-29/1 คและแบบ ภษ. 01-29/1 งต่อสรรพสามิตพื้นที่ภายในวันที่สิบห้าของเดือนถัดจากเดือนที่นำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าพร้อมทั้งส่งสำเนาบัญชีประจำวันและงบเดือนแสดงรายการเกี่ยวกับสินค้าที่ได้รับยกเว้นภาษีดังกล่าวให้สรรพสามิตพื้นที่ที่อนุมัติให้ยกเว้นภาษีตามข้อ๕ แล้วแต่กรณีทราบ โดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ๑๕สินค้าใดที่ผลิตขึ้นจากวัตถุดิบหรือมีส่วนประกอบที่เป็นสินค้าที่ได้รับการยกเว้นภาษีตามกฎกระทรวงกำหนดหลักเกณฑ์วิธีการและเงื่อนไขในการยกเว้นภาษีสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าจะนำสินค้าที่ผลิตขึ้นดังกล่าวนั้นมาขอยกเว้นภาษีตามกฎกระทรวงดังกล่าวนี้อีกไม่ได้ข้อ ๑๖ระเบียบนี้มิให้ใช้บังคับกับผู้ประกอบอุตสาหกรรมประเภทคลังน้ำมันที่มีการปรุงแต่งน้ำมันโดยการเพิ่มสารเติมแต่งข้อ ๑๗ให้เจ้าพนักงานสรรพสามิตแห่งท้องที่ที่โรงอุตสาหกรรมหรือคลังสินค้าทัณฑ์บนที่นำสินค้าที่ได้รับยกเว้นภาษีมาใช้เป็นวัตถุดิบหรือส่วนประกอบในการผลิตสินค้าตั้งอยู่รวบรวม วิเคราะห์ และตรวจสอบข้อมูลการยกเว้นภาษี โดยจัดทำรายงานตามแบบ ภษ.01-29/1 จ พร้อมแนบสำเนาบัญชีประจำวันตามแบบ ภษ.01-29/1ค หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี ๑หรือผู้อำนวยการสำนักมาตรฐานและพัฒนาการจัดเก็บภาษี ๒ ตามสินค้าที่อยู่ในความดูแลรับผิดชอบแล้วแต่กรณีและสำเนางบเดือนแสดงรายการเกี่ยวกับสินค้าที่ได้รับยกเว้นภาษีดังกล่าวตามแบบภษ.01-29/1 ง หรือแบบอื่นที่ได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี๑ หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณีให้ผู้อำนวยการสำนักงานสรรพสามิตภาคและสำเนาให้ผู้อำนวยการสำนักมาตรฐานและพัฒนาการจัดเก็บภาษี๑ หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณีทราบภายในวันที่ยี่สิบของเดือนถัดไปโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ๑๘ ให้ผู้อำนวยการสำนักมาตรฐานและพัฒนาการจัดเก็บภาษี๑ หรือผู้อำนวยการสำนักมาตรฐานและพัฒนาการจัดเก็บภาษี ๒ตามสินค้าที่อยู่ในความดูแลรับผิดชอบ แล้วแต่กรณี เป็นผู้รักษาการและมีอำนาจวินิจฉัย สั่งการ และวางแนวทางปฏิบัติตามระเบียบนี้ประกาศณ วันที่ ๑ กุมภาพันธ์ พ.ศ. ๒๕๕๓อารีพงศ์ ภู่ชอุ่มอธิบดีกรมสรรพสามิต[เอกสารแนบท้าย]๑.คำขอยกเว้นภาษีสรรพสามิตสำหรับสินค้าที่นำมาใช้เป็นวัตถุดิบหรือส่วนประกอบในการผลิตสินค้าตามมาตรา ๑๐๑ ทวิ (ภษ. 01-29/1 )๒.แบบแจ้งการตรวจสอบสินค้าและกำกับการขนสินค้าที่ขอยกเว้นภาษีตามมาตรา ๑๐๑ทวิ (ภษ. 01-29/1 ก)๓.แบบแจ้งเจ้าพนักงานสรรพสามิตปลายทางเพื่อตรวจสอบสินค้าที่ขอยกเว้นภาษีตามมาตรา๑๐๑ ทวิ (ภษ. 01-29/1 ข)๔.บัญชีรับ-จ่ายสินค้าที่ได้รับการยกเว้นภาษีที่นำไปใช้เป็นวัตถุดิบในการผลิตและบัญชีประจำวัน (ภษ. 01-29/1 ค)๕.งบเดือนแสดงรายการเกี่ยวกับสินค้าที่ได้รับการยกเว้นภาษี (ภษ. 01-29/1 ง)๖.รายงานสินค้าที่ขอยกเว้นภาษีเพื่อใช้เป็นวัตถุดิบหรือส่วนประกอบในการผลิตสินค้า(ภษ. 01-29/1 จ)๗.แบบแจ้งสูตรการผลิต๘.หนังสือสัญญาค้ำประกันของธนาคาร๙.หนังสือสัญญาของผู้ประกอบอุตสาหกรรมที่จะให้เบี้ยปรับ(ดูข้อมูลจากภาพกฎหมาย)ปริยานุช/ผู้จัดทำ๒๙มีนาคม ๒๕๕๓นันท์นภัสร์/ตรวจ๒๙มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๔ ง/หน้า ๑๖/๑๗ มีนาคม ๒๕๕๓